Friday, July 24th, 10:23:53
12 November 2019 | Politiek
Esther Utjiua Muinjangwe, die leier van Nudo, is die eerste vroulike leier van 'n politieke party in Namibië en die eerste vroulike presidensiële kandidaat in die geskiedenis.
Muinjangwe is gebore op 17 Desember 1970.
Sy het 'n BA- en meestersgraad in sosiologie en is sedert 1996 'n dosent in maatskaplike werk by die Universiteit van Namibië (Unam).
Muinjangwe sê die waardigheid van alle Namibiërs moet deur beter dienslewering, ekonomiese ingryping en 'n opgeskerpte stryd teen korrupsie herstel word. Vroue en die jeug moet volgens haar hul stemme beter laat geld.
Vergoeding vir Duitsland se volksmoorde en grondhervorming lê haar, soos vir Nudo, baie na aan die hart.